ai4bharat/Pralekha huggingface dataset:
वस्त्र मंत्रालय
केंद्रीय कपड़ा मंत्री श्रीमती स्मृति जुबिन इरानी ने राष्ट्रीय फैशन प्रौद्योगिकी संस्थान  श्रीनगर के पहले दीक्षांत समारोह की अध्यक्षता की
तकनीकी वस्त्रों को अकादमिक विषय के रूप में शामिल किए जाने पर जोर दिया
राष्ट्रीय फैशन प्रौद्योगिकी संस्थान  श्रीनगर, का पहला दीक्षांत समारोह आज श्रीनगर के शेर-ए-कश्मीर अंतर्राष्ट्रीय सम्मेलन केंद्र में आयोजित किया गया। केंद्रीय कपड़ा तथा महिला और बाल विकास मंत्री श्रीमती स्मृति जुबिन इरानी इस अवसर पर मुख्य अतिथि थीं। खेल और युवा मामलों के राज्य मंत्री श्री किरेन रिजिजू सम्मानित अतिथि के रूप में मौजूद रहे। जम्मू-कश्मीर के उपराज्यपाल श्री मनोज सिन्हा ने जम्मू में राजभवन से वीडियो कॉन्फ्रेंसिंग के माध्यम से समारोह में भाग लिया।
श्रीमती इरानी ने दीक्षांत समारोह को संबोधित करते हुए कहा कि निफ्ट- श्रीनगर के पहले बैच ने संस्था के 35 साल पुराने इतिहास में एक सुनहरा अध्याय जोड़ा है। उन्होंने छात्रों को जीवन में हर चीज के लिए तैयार रहने के लिए प्रेरित करते हुए विश्वास व्यक्त किया कि निफ्ट में उन्हें मिला प्रशिक्षण उनके जीवन में आने वाली किसी भी तरह की कठिनाई या परीक्षा से निबटने में सक्षम बनाएगा। केन्द्रीय मंत्री ने बताया कि जम्मू-कश्मीर प्रशासन ने हाल ही में जम्मू कश्मीर औद्योगिक नीति के तहत 30 हजार करोड़ रुपये के पैकेज की घोषणा की है। उन्होंने छात्रों से इसका लाभ उठाने के लिए भरपूर प्रयास करने को कहा।
श्रीमती इरानी ने कहा कि तकनीकी वस्त्रों का क्षेत्र, जिसमें परिधान और सजावटी वस्त्रों के अलावा कपड़ों का इस्तेमाल बड़े स्तर पर उद्योगों में नए तरीके से करने की तैयारी भी चल रही है जो आने वाले समय में बड़ी चीज होने जा रही है। उन्होंने कहा कि कपड़ा मंत्रालय इसकी क्षमता का भरपूर उपयोग करने का पूरा प्रयास कर रहा है। उन्होंने बताया कि निफ्ट निकट भविष्य में तकनीकी वस्त्रों को एक अकादमिक विषय के रूप में शामिल किए जाने की दिशा में काम करेगा।
निफ्ट से प्रशिक्षण पूरा करने वाले छात्रों और उनके माता-पिता को बधाई देते हुए खेल और युवा मामलों के राज्य मंत्री श्री किरेन रिजिजू ने छात्रों से आग्रह किया कि वे प्रचुर संभावनाओं वाले परिधान और फैशन उद्योग में उपलब्ध अवसरों का भरपूर लाभ उठाएं। उन्होंने कहा कि देश की सौम्य छवि और आईटी की ताकत को परिभाषित करने में भारत के युवाओं की महत्वपूर्ण भूमिका है। उम्मीद की जाती है कि निफ्ट श्रीनगर से प्रशिक्षण लेकर निकले छात्र इस दिशा में अग्रणी भूमिका निभाएंगे।
निफ्ट-श्रीनगर फैशन डिजाइन और फैशन कम्युनिकेशन में चार साल की अवधि के दो पूर्वस्नातक स्तर के पाठ्यक्रम चलाता है।
गृह मंत्रालय
2019 के लिए भारत के शीर्ष 10 थानों की घोषणा
सरकार ने देश के श्रेष्ठ प्रदर्शन करने वाले थानों की सूची जारी की है। देश के 10 शीर्ष थाने इस प्रकार है:
|
|
राज्य
|
|
जिला
|
|
थाना
|
|
रैंकिंग
|
|
अंडमान तथा निकोबार द्वीपसमूह
|
|
अंडमान
|
|
अबेरदीन
|
|
1
|
|
गुजरात
|
|
माहीसागर
|
|
बालासिनोर
|
|
2
|
|
मध्य प्रदेश
|
|
बुरहानपुर
|
|
एजेके बुरहानपुर
|
|
3
|
|
तमिलनाडु
|
|
थेनी
|
|
एडब्ल्यूपीएस थेनी
|
|
4
|
|
अरुणाचल प्रदेश
|
|
दिबांग घाटी
|
|
अनिनि
|
|
5
|
|
दिल्ली
|
|
दक्षिण-पश्चिम जिला
|
|
बाबा हरिदास नगर, द्वारका
|
|
6
|
|
राजस्थान
|
|
झालावाड़
|
|
बकानी
|
|
7
|
|
तेलंगाना
|
|
करीमनगर
|
|
चोप्पाडंडी
|
|
8
|
|
गोवा
|
|
उत्तर गोवा
|
|
बिकोलीम
|
|
9
|
|
मध्य प्रदेश
|
|
शिवपुर
|
|
बरगावा
|
|
1
यह प्रयास प्रधानमंत्री के निर्देशों को प्रदर्शित करता है। प्रधानमंत्री श्री नरेन्द्र मोदी ने 2015 में गुजरात के कच्छ में डीजीपी सम्मेलन को सम्बोधित करते हुए निर्देश दिया था कि थानों की ग्रेडिंग के लिए प्राप्त जानकारी के आधार पर उनके कार्य प्रदर्शन के मूल्यांकन के लिए मानक निर्धारित किए जाने चाहिए।
केन्द्रीय गृहमंत्री श्री अमित शाह ने कहा कि उन्होंने देखा है कि देश के हजारों थानों में से लिए गए अधिकतर थाने छोटे और ग्रामीण इलाकों के हैं। यह 10 शीर्ष थानों के मामले में भी सत्य है। यह इस बात का संकेत देता है कि यद्यपि संसाधनों की उपलब्धता महत्वपूर्ण है, लेकिन उससे अधिक महत्वपूर्ण अपराध रोकने और नियंत्रित करने तथा देश की सेवा करने में पुलिसकर्मियों का समर्पण और गंभीरता है।
उद्देश्य डाटा विश्लेषण, सीधी परख और लोगों से मिली जानकारी के माध्यम से 15,579 थानों में से 10 शीर्ष पुलिस थानों की रैंकिंग करना था। रैंकिंग प्रक्रिया प्रत्येक राज्य में श्रेष्ठ कार्य प्रदर्शन करने वाले थानों की संक्षिप्त सूची तैयार करने से हुई। ये सूची थानों द्वारा निम्नलिखित अपराधों के समाधान के आधार पर बनाई गई:
- सम्पत्ति अपराध
- महिलाओं के विरूद्ध अपराध
- कमजोर वर्गों के विरूद्ध अपराध
प्रारंभ में प्रत्येक राज्य से चयनित थानों की संख्या इस प्रकार रही:
- 750 थानों में से प्रत्येक राज्य से तीन थाने
- अन्य राज्यों तथा दिल्ली से दो थाने
- प्रत्येक केन्द्रशासित प्रदेश से एक थाना
रैंकिंग प्रक्रिया के अगले चरण के लिए 79 थानों को चुना गया।
अंतिम चरण में सेवा देने के मानक का मूल्यांकन तथा पुलिस व्यवस्था में सुधार तकनीकों की पहचान के लिए 19 मानक चिन्हित किए गए। यह भाग सम्पूर्ण स्कोर में 80 प्रतिशत भारांक का था। शेष 20 प्रतिशत भारांक थाने की आधारभूत संरचना तथा कर्मियों से सम्पर्क सुग्यमता और नागरिकों से प्राप्त जानकारी पर आधारित था। प्रत्येक स्थान से लगभग 60 लोगों को शामिल करके 5,461 लोगों से फीडबैक के लिए सम्पर्क किया गया।
देश थानों की वार्षिक रैंकिंग की प्रतिक्षा कर रहा था, विशेषकर पुलिस बल। यह रैंकिंग पुलिस के कामकाज की जानकारी देती है और आंतरिक सुरक्षा के व्यापक संदर्भ में सार्वजनिक नीति बनाने में मूल्यवान इनपुट प्रदान करती है। इस वर्ष के सर्वेक्षण में सभी राज्यों ने उत्साहपूर्वक भाग लिया। इस कार्य का उद्देश्य सीसीटीएनएस डाटा बेस के व्यापक उपयोग और तीसरे पक्ष की एजेंसी द्वारा जमीनी सर्वेक्षण से सुनिश्चित किया गया।
गृह मंत्रालय
एनसीएमसी ने ओडिशा, पश्चिम बंगाल और आंध्र प्रदेश के समुद्री चक्रवात प्रभावित क्षेत्रों में बचाव और राहत कार्यों की समीक्षा की
कैबिनेट सचिव श्री पी.के. सिन्हा ने समुद्री चक्रवाती तूफान फानी से हुए नुकसान से निपटने के लिए संबंधित राज्यों ओडिशा, पश्चिम बंगाल और आंध्र प्रदेश एवं केंद्रीय मंत्रालयों/एजेंसियों के साथ के चक्रवात प्रभावित क्षेत्रों में बचाव और राहत उपायों की आज समीक्षा की।
ओडिशा ने जानकारी दी कि पुरी, भुवनेश्वर और अन्य क्षेत्रों में दूरसंचार और बिजली के बुनियादी ढांचे को व्यापक नुकसान हुआ है। हालांकि, पूर्व में किये गये सुरक्षा उपायों और बड़े पैमाने पर निकासी के कारण, मानव जीवन का नुकसान न्यूनतम रहा हैं। पश्चिम बंगाल ने चक्रवात के हल्के प्रभाव की सूचना दी जबकि आंध्र प्रदेश ने श्रीकाकुलम जिले में भारी वर्षा से फसलों और सड़कों के क्षतिग्रस्त होने की जानकारी दी।
कैबिनेट सचिव ने विद्युत मंत्रालय और दूरसंचार विभाग को बिजली आपूर्ति की त्वरित बहाली के लिए बिजली के खंबों, बिजलीकर्मियों और डीजल जनरेटर सेट प्रदान करने के लिए ओडिशा सरकार की शीघ्र सहायता करने का निर्देश दिया। भुवनेश्वर को विद्युत आपूर्ति करने वाली पारेषण लाइन के आज बहाल हो जाने की उम्मीद है। दूरसंचार विभाग ने संकेत दिया है कि मोबाइल सेवाएं भी आज आंशिक रूप से बहाल हो जाएंगी। बुनियादी ढांचे के मामले में व्यापक नुकसान झेलने वाले रेलवे ने मुख्य रेल मार्ग को संचालन योग्य बना दिया है और मंत्रालय आज से डीजल संचालित इंजनों का उपयोग करते हुए रेल सेवा का परिचालन शुरू कर देगा। भुवनेश्वर के लिए उड़ानें भी आज दोपहर तक परिचालन शुरू कर देंगी। हालांकि बंदरगाहों और रिफाइनरी प्रतिष्ठानों को कोई नुकसान नहीं पहुँचा हैं। एनडीआरएफ ने ओडिशा में बचाव और राहत कार्य के लिए 16 अतिरिक्त टीमों को भेजा है और अधिकांश सड़कों पर गिरे वृक्षों और अन्य बाधाओं को हटा दिया गया है।
स्वास्थ्य मंत्रालय ने ओडिशा सरकार की सलाह के अनुरूप, 5 मई को ओडिशा में होने वाली नीट परीक्षा को स्थगित करने का निर्णय लिया है। मंत्रालय किसी भी तरह की महामारी के प्रकोप को रोकने में राज्य सरकार की सहायता के लिए सार्वजनिक स्वास्थ्य विशेषज्ञों की टीमों को भी तूफान प्रभावित क्षेत्रों में भेज रहा है।
राहत प्रयासों की समीक्षा करते हुए, कैबिनेट सचिव ने केंद्रीय मंत्रालयों/एजेंसियों के अधिकारियों को ओडिशा सरकार के साथ निकट संपर्क बनाये रखने और सभी आवश्यक सहायता शीघ्र प्रदान करने का निर्देश दिया। उन्होंने कहा कि राज्यों की अनुमानित आवश्यकताओं को ध्यान में रखते हुए भोजन, दवाओं, पेयजल और अन्य आवश्यक सामाग्री की पर्याप्त आपूर्ति को भी तत्परता से किया जाना चाहिए। रेलवे और नागरिक उड्डयन मंत्रालयों ने भी चक्रवात प्रभावित क्षेत्रों में राहत सामग्री के निःशुल्क परिवहन की व्यवस्था की है।
एनसीएमसी की बैठक में आंध्र प्रदेश, ओडिशा और पश्चिम बंगाल के मुख्य सचिवों/प्रधान सचिवों ने वीडियो कॉन्फ्रेंस के माध्यम से भाग लिया। इसके अलावा प्रधानमंत्री कार्यालय के वरिष्ठ अधिकारियों, गृह, रक्षा, जहाजरानी, नागरिक उड्डयन, रेलवे, पेट्रोलियम और प्राकृतिक गैस, बिजली, दूरसंचार, इस्पात, पेयजल और स्वच्छता, खाद्य प्रसंस्करण, स्वास्थ्य, मत्स्य पालन मंत्रालयों के प्रतिनिधियों के साथ आईएमडी,एनडीएमए और एनडीआरएफ ने भी इस बैठक में भाग लिया।
पर्यटन मंत्रालय
उत्तर भारत सहित देश के अन्य हिस्सों में नागरिकों को यात्रा करने में प्रोत्साहित करने के लिए पर्यटन मंत्रालय अनेक गतिविधियों का आयोजन कर रहा है: श्री जी. किशन रेड्डी
उत्तर भारत सहित देश के अन्य हिस्सों में नागरिकों को यात्रा करने में प्रोत्साहित करने के लिए पर्यटन मंत्रालय अनेक गतिविधियों का आयोजन कर रहा है। मंत्रालय नियमित रूप से देखो अपना देश, एक भारत श्रेष्ठ भारत  और आजादी का अमृत महोत्सव के बैनर तले पर्यटन प्रचार कार्यक्रम, रोड शो, पारिवारिक यात्राएं, छात्र अध्ययन भ्रमण, कार्यशालाएं, प्रश्नोत्तरी कार्यक्रम, सोशल मीडिया प्रचार गतिविधि आदि का आयोजन कर रहा है।
पर्यटन मंत्रालय  ने पिछले एक वर्ष के दौरान उत्तर भारत में पर्यटन को बेहतर बनाने के लिए निम्नलिखित प्रमुख गतिविधियां आयोजित की हैं:
 श्रीनगर में 11 से 13 अप्रैल, 2021 तक "कश्मीर की पर्यटन क्षमता का दोहन: स्वर्ग में एक और दिन" कार्यक्रम का आयोजन किया।
 लद्दाख में कार्यक्रम का आयोजन: लेह में 25 से 28 अगस्त, 2021 तक "साहसिक के अलावा और भी बहुत कुछ" कार्यक्रम आयोजित किया गया।
 पर्यटन मंत्रालय ने आईआरसीटीसी के सहयोग से 7 और 8 अक्टूबर, 2021 को वाराणसी की बौद्ध विरासत को प्रदर्शित करते हुए टूर ऑपरेटरों और मीडिया कर्मियों की एक पारिवारिक यात्रा का आयोजन किया।
 पर्यटन मंत्रालय ने लेह, जम्मू, श्रीनगर, देहरादून, चंडीगढ़, शिमला, धर्मशाला, जयपुर, जोधपुर और वाराणसी में हितधारकों  के लिए संवेदीकरण कार्यक्रम भी आयोजित किए हैं।
 उत्तरी क्षेत्र में यात्रा और आतिथ्य संस्थानों के छात्रों के लिए प्रश्नोत्तरी, वाद-विवाद, भाषण अध्ययन पर्यटन आदि जैसे विशेष कार्यक्रम आयोजित किए गए हैं।
 उत्तर भारत सहित देश की विविध संस्कृति, विरासत, गंतव्यों और पर्यटन उत्पादों को प्रदर्शित करते हुए समग्र देखो अपना देश थीम के तहत वेबिनार आयोजित किए जा रहे हैं।
 देश के अधिकतर पर्यटन स्थलों पर जाने-माने दैनिक समाचार पत्रों में लेख प्रकाशित किए जा रहे हैं। देश में लोकप्रिय और कम प्रसिद्ध पर्यटन स्थलों तथा उत्पादों के लिए रेडियो स्टेशनों/टेलीविजन चैनलों पर साक्षात्कार/वार्ता कार्यक्रम आयोजित किए जा रहे हैं।
पर्यटन मंत्री श्री जी. किशन रेड्डी ने आज लोकसभा में एक प्रश्न के लिखित उत्तर में यह जानकारी दी।
प्रधानमंत्री कार्यालय
प्रधानमंत्री ने रमजान के पवित्र महीने की शुरुआत पर लोगों को बधाई दी
प्रधानमंत्री श्री नरेन्द्र मोदी ने रमजान के पवित्र महीने की शुरुआत पर बधाई दी है।
एक ट्वीट में प्रधानमंत्री ने कहा;
“रमजान के पवित्र महीने की शुरुआत होने पर शुभकामनाएं। यह पवित्र महीना लोगों को गरीबों की सेवा करने के लिए प्रेरित करे। यह हमारे समाज में शांति, सद्भाव और करुणा की भावना को और भी बढ़ाए।"
सूचना और प्रसारण मंत्रालय
‘मॉन्स्टर’ उन चीजों की बात करती है, जिन्हें समाज सरासर गलत मानता हैः निर्देशक मेरियस ओल्टेन्यू
‘कई ऐसी चीजें हैं, जिन्हें समाज सरासर गलत मानता है, जैसे समलैंगिकता और एक ऐसी महिला, जो बच्चे नहीं चाहती। मैं इन चीजों के बारे में और छानबीन करना चाहता हूं।’ भारतीय अंतरराष्ट्रीय फिल्म महोत्सव  गोवा में 23 नवंबर को एक प्रेस कॉन्फ्रेंस के दौरान मीडिया से बात करते हुए मेरियस ओल्टेन्यू ने यह बातें कहीं।
अपनी फिल्म ‘मॉन्स्टर’ के बारे में बात करते हुए ओल्टेन्यू ने कहा, ‘मैं यह पता लगाना चाहता हूं कि एक संबंध में कुछ समय के बाद क्या होता है, खासकर तब जब दो लोग एक दूसरे के अनुरूप नहीं होते।’ यह फिल्म रिश्तों, एक-दूसरे को बर्दाश्त करने और स्वीकार करने की कहानी कहती है।
फिल्म के मुख्य अभिनेताओं की बात करते हुए उन्होंने कहा, ‘मैं एक ऐसी अभिनेत्री चाहता था, जिसमें मजबूती और कमजोरी दोनों हों। वहीं पुरुष किरदार की भूमिका के लिए यह काफी जटिल था, क्योंकि समलैंगिकता अब भी एक संवेदनशील विषय है और बहुत सारे अभिनेता इसे लेकर असहज थे।’
असामान्य प्रारूप में फिल्म की शूटिंग के बारे में बताते हुए ओल्टेन्यू ने कहा, ‘मैंने और मेरे सिनेमैटोग्राफर लूसियान सियोबानू ने इस बात पर चर्चा की कि वह कैसे स्क्रीन के बाहर दर्शकों को इसे समझना चाहते थे। जब वे नाच रहे हों, उस समय की आवाज और हर तरह से उनका खुश रहना, इसका अहम हिस्सा था।’
इस फिल्म के सिनेमैटोग्राफर लूसियान सियोबानू भी इस प्रेस कॉन्फ्रेंस में मौजूद थे। उन्होंने बताया कि ‘यह फिल्म पूरे फॉर्मेट में शूट की गई लेकिन फ्रेमिंग एडीटिंग के दौरान की गई। सबकुछ सुनियोजित था।’
ओल्टेन्यू ने फिल्म से पहले की तैयारियों का जिक्र करते हुए कहा कि ‘क्योंकि मैं कभी इतने लंबे संबंधों में नहीं रहा, मैंने कई शादीशुदा जोड़ों से अलग-अलग बात की और सबसे ज्यादा प्रेरणा वहीं से मिली।’
ओल्टेन्यू ने बताया कि ‘इस फिल्म का निर्माण रोमानियन फिल्म सेंटर की मदद से किया गया है। इसमें रोमानिया के सरकारी प्रसारक टीवीआर की भी सहयोग मिला है।’
ऐतिहासिक फिल्म बालुआं शोलाक इसी नाम के एक पहलवान से जुड़ी सत्य घटनाओं पर आधारित है। इसके निर्देशक नरजेल्डी शेडीगुलोव इससे पहले कई डॉक्यूमेंट्री बना चुके हैं। बालुआं शोलाक बतौर निर्देशक उनकी पहली फिल्म है।
फिल्म के बारे में बात करते हुए शेडीगुलोव ने कहा, ‘बालुआं एक राष्ट्रीय नायक हैं। वह संगीतकार भी थे। वह एक ऐसे शख्स भी थे, जिन्होंने कजाखस्तान के लोगों की पहचान के लिए लड़ाई लड़ी।’
उन्होंने बताया कि ‘इस फिल्म को निजी फंडिंग के साथ-साथ कजाखस्तान की सरकार द्वारा भी प्रायोजित किया गया है।’ इस अवसर पर उपस्थित कजाखस्तान के अभिनेता येरकेबुलान डेवरोव ने फिल्म बालुआं शोलाक में निभाए गए वास्तविक जीवन के किरदार के बारे में बात की। उन्होंने कहा, ‘कजाखस्तान में हर कोई उनके बारे में जानता है। उनके जीवन पर आधारित कई नाटक हैं। मैंने कई नाटकों में उनके किरदार को निभाया है और फिर मुझसे इस फिल्म में उनका किरदार निभाने के लिए संपर्क किया गया। मैंने उनके जैसा दिखने के लिए एक महीने में 15 किलोग्राम वजन बढ़ाया। बालुआं 800 किलोग्राम वजन उठा सकते थे। मुझे इतनी ताकतवर शख्स की तरह दिखने की जरूरत थी।’
मेरियस ओल्टेन्यू निर्देशित ‘मॉन्स्टर’ का प्रदर्शन अंतरराष्ट्रीय प्रतिस्पर्धा श्रेणी में किया गया है, जबकि नरजेल्डी शेडीगुलोव निर्देशित बालुआं शोलाक को आईएफएफआई में वर्ल्ड पैनोरमा सेक्शन में प्रदर्शित किया गया है।
स्वास्थ्य एवं परिवार कल्याण मंत्रालय
भारत का कोविड-19 टीकाकरण कवरेज 29 करोड़ के स्तर से ज्यादा हुआ
पिछले 24 घंटों के दौरान भारत में 50,848 नए मामले दर्ज किए गए
संक्रमितों की संख्या में गिरावट जारी, भारत के सक्रिय मामलों की संख्या घटकर 6,43,194 रह गई; जो 82 दिन में सबसे कम है
लगातार 41वें दिन दैनिक नए मामलों से दैनिक स्वस्थ होने वाले मामले ज्यादा
रिकवरी रेट बढ़कर 96.56 प्रतिशत हुआ
दैनिक पॉजिटिविटी रेट 2.67 प्रतिशत के स्तर पर, जो लगातार 16वें दिन 5 प्रतिशत से कम रहा
एक अन्य महत्वपूर्ण घटनाक्रम में, भारत का कुल टीकाकरण कवरेज कल 29 करोड़ से ऊपर पहुंच गया। आज सुबह 7 बजे की अस्थायी रिपोर्ट के मुताबिक, 39,49,630 सत्रों के माध्यम से टीके की कुल 29,46,39,511 खुराक दी जा चुकी हैं। पिछले 24 घंटों में टीके की 54,24,374 खुराक दी गईं।
इनमें शामिल हैं :
|
|
एचसीडब्ल्यू
|
|
पहली डोज
|
|
1,01,45,382
|
|
दूसरी डोज
|
|
71,14,021
|
|
एफएलडब्ल्यू
|
|
पहली डोज
|
|
1,72,70,889
|
|
दूसरी डोज
|
|
91,37,511
|
|
18-44 वर्ष तक का आयु समूह
|
|
पहली डोज
|
|
6,59,41,855
|
|
दूसरी डोज
|
|
14,28,117
|
|
45-59 वर्ष तक का आयु समूह
|
|
पहली डोज
|
|
8,28,91,130
|
|
दूसरी डोज
|
|
1,31,57,562
|
|
60 वर्ष से ज्यादा
|
|
पहली डोज
|
|
6,56,45,248
|
|
दूसरी डोज
|
|
2,19,07,796
|
|
कुल
|
|
29,46,39,511
21 जून, 2021 से कोविड-19 टीकाकरण के सार्वभौमिकरण के नए दौर की शुरुआत हो गई।केन्द्र सरकार देश भर में कोविड-19 टीकाकरण की गति बढ़ाने और इसकी संभावनाओं के विस्तार के लिए प्रतिबद्ध है।
भारत में पिछले 24 घंटों के दौरान 50,848 नए मामले दर्ज किए गए।
अब लगातार 16वें दिन रोजाना 1 लाख से कम नए मामले दर्ज किए गए हैं। यह केन्द्र और राज्यों/ केन्द्र शासित प्रदेशों द्वारा निरंतर और मिलकर किए गए प्रयासों का परिणाम है।
भारत में लगातार सक्रिय मामलों की संख्या में गिरावट भी देखने को मिल रही है। देश में आज सक्रिय मामलों की संख्या 6,43,194 है। यह 82 दिनों में सबसे कम है।
पिछले 24 घंटों में कुल 19,327 की कमी आई और अब देश के कुल पॉजिटिव मामलों की तुलना में सक्रिय मामले सिर्फ 2.14 प्रतिशत के स्तर पर हैं।
ज्यादा लोगों के कोविड-19 संक्रमण से ठीक होने के साथ, भारत में रोजाना ठीक होने वालों की संख्या लगातार 41वें दिन दैनिक नए मामलों से ज्यादा बनी हुई। पिछले 24 घंटों के दौरान 68,817 लोग ठीक हुए।
पिछले 24 घंटों के दौरान, दैनिक नए मामलों की तुलना में लगभग 18,000  ज्यादा लोग ठीक हो गए।
महामारी की शुरुआत से अभी तक संक्रमित लोगों में से 2,89,94,855 लोग पहले ही कोविड-19 से ठीक हो चुके हैं और पिछले 24 घंटों के दौरान 68,817 और मरीज ठीक हो गए। इस प्रकार कुल रिकवरी रेट 96.56 प्रतिशत है, जिससे लगातार सुधार का रुझान प्रदर्शित हो रहा है।
देश भर में जांच की क्षमता में व्यापक सुधार के साथ, देश में पिछले 24 घंटों के दौरान कुल 19,01,056 जांच की गई थीं। अभी तक भारत में कुल 39.59 करोड़  जांच हो चुकी हैं।
जहां देश भर में जांच में बढ़ोतरी हुई है, वहीं साप्ताहिक केस पॉजिटिविटी में लगातार गिरावट देखने को मिल रही है। वर्तमान में साप्ताहिक पॉजिटिविटी रेट 3.12 प्रतिशत के स्तर पर है, वहीं आज दैनिक पॉजिटिविटी रेट 2.67 प्रतिशत रहा। यह लगातार 16वें दिन 5 प्रतिशत से कम रहा।
स्वास्थ्य एवं परिवार कल्याण मंत्रालय
भारत में लगातार 13 वें दिन सक्रिय मामला 10 लाख से नीचे रहने का ट्रेंड बरकरार
सप्ताहंत लंबा रहने के बावजूद, भारत ने लागातर तीन दिन 10 लाख से अधिक टेस्ट किए
भारत ने लगातार 13 वें दिन सक्रिय मामलों की संख्या 10 लाख से कम रखने का अपना ट्रेंड बनाए रखा है।
आज तक देश में सक्रिय मामले की संख्या 9,37,625 है। यह कल के मुकाबले 7371 मामला कम है।
सप्ताहंत लंबा रहने के बावजूद, भारत में रोजाना टेस्टिंग की संख्या में बढ़ोतरी दर्ज की गई। बृहस्पतिवार, शुक्रवार, शनिवार को यह क्रमश 10,97,947, 11,32,675 और 11,42,131 दर्ज किया गया।
भारत की दैनिक टेस्टिंग क्षमताओं में तेजी से वृद्धि हुई है।
पिछले दस दिनों में रोजाना के आधार पर औसत 11.5 लाख टेस्ट हुए हैं।
जनवरी 2020 से अब तक भारत में कुल टेस्ट की संख्या 7.89 करोड़ पार कर गया है। सकारात्मक दर में अनुपातिक गिरावट आई है। लगातार गिरते सकारात्मक दर के साथ, टेस्टिंग ने कोविड-19 संक्रमण के प्रसार को सीमित करने के लिए एक अत्यधिक प्रभावी साधन के रूप में काम किया है।
बहुत अधिक संख्या में टेस्ट के कारण कोविड-19 मामलों की जल्दी पहचान, तुरंत अलग करने और प्रभावी उपचार संभव हो रहा है। इसके कारण मृत्यू दर लगातार निम्न है।
देश में पिछले 24 घंटों में 82,260 रिकवरी हुई है जबकि 75,829 नए मामले सामने आए हैं। इसके साथ ही भारत में रोजाना रिकवरी का उच्च लेवल का ट्रेंड लगातार बना हुआ है। हाल के दिनों में नए मामलों की तुलना में नई रिकवरी अधिक हुई है।
आज तक भारत में कुल रिकवरी 55 लाख  पार कर गई। राष्ट्रीय रिकवरी दर में लगातार वृद्धि में एक दिन की रिकवरी की उच्च संख्या परिलक्षित होता है, जो इस समय 84.13 प्रतिशत है।
रिकवरी के नए मामलों में से 75.44 प्रतिशत मामले 10 राज्यों / केन्द्र शासित प्रदेशों में दर्ज की गई है।
महाराष्ट्र में सबसे अधिक सक्रिय मामले और सबसे अधिक रिकवरी के मामले भी दर्ज किए गए हैं। इसके बाद कर्नाटक और आंध्र प्रदेश सक्रिय और रिकवरी के मामले दर्ज किए गए हैं।
10 राज्यों/केन्द्र शासित प्रदेशों में देश में सक्रिय कुल मामलों का 77.11 प्रतिशत है। देश में आए कुल सकारात्मक मामलों में से आज की तारीख में देश में केवल 14.32 प्रतिशत सकारात्मक मामले हैं।
नए मामलों में से 78 प्रतिशत नए मामले दस राज्यों/केन्द्र शासित प्रदेशों में हैं। नए मामलों में से महाराष्ट्र में 14,000 से अधिक मामले दर्ज किए गए हैं। कर्नाटक और केरल में क्रमश: 9886 और 7834 नए मामले दर्ज किए गए हैं।
पिछले 24 घंटों में 1000 से कम मौतें  दर्ज की गई हैं।
मौत के नए मामलों में से 80.53 प्रतिशत मामले 10 राज्यों और केंद्रशासित प्रदेशों से हैं। कल बतायी गयी 29.57 प्रतिशत मौतें महाराष्ट्र में हुई। महाराष्ट्र में 278 मौत हुईं, जिसके बाद कर्नाटक में 100 मौतें हुईं।
वित्त मंत्रालय
राष्ट्रीय पेंशन प्रणाली ट्रस्ट की संशोधित वेबसाइट का शुभारंभ
पेंशन निधि विनियामक और विकास प्राधिकरण  के अध्यक्ष डॉ. दीपक मोहंती ने राष्ट्रीय पेंशन प्रणाली ट्रस्ट की संशोधित वेबसाइट का शुभारंभ किया। इस अवसर पर पीएफआरडीए के पूर्णकालिक सदस्य प्रोफेसर मनोज आनंद और सुश्री ममता शंकर, एनपीएस ट्रस्ट के अध्यक्ष श्री सूरज भान भी उपस्थित थे।
https://npstrust.org.in पर उपलब्ध यह नई वेबसाइट उपयोगकर्ताओं के अनुभव को समृद्ध बनाने और राष्ट्रीय पेंशन प्रणाली  एवं अटल पेंशन योजना  से संबंधित जानकारी तक बिना किसी बाधा के पहुंच प्रदान करने की एनपीएस ट्रस्ट की प्रतिबद्धता की दिशा में एक महत्वपूर्ण उपलब्धि है। नई वेबसाइट को आकर्षक और सहज बनाया गया है जो डेस्कटॉप और मोबाइल दोनों के लिए सुविधानजक है। इसमें लोगों की ज़रूरतों को बेहतर ढंग से पूरा करने के लिए कई नई सुविधाएँ और सुधार शामिल किए गए हैं। वेबसाइट की मुख्य विशेषताएं इस प्रकार हैं:
- सुव्यवस्थित नेविगेशन और विकल्प सूची का प्रारूप
- व्यवस्थित जानकारी
- नई सुविधाओं के साथ उन्नत ऑनलाइन सेवाएँ
- उन्नत उपयोगकर्ता अनुभव
- बेहतर खोज कार्यक्षमता
इसके मुख्य पृष्ठ पर ही, 3 महत्वपूर्ण टैब यानि "एनपीएस खाता खोलें", "सेवानिवृत्ति की योजना बनाएं"  और "अपनी एनपीएस होल्डिंग्स देखें" सब्सक्राइबर्स की सुविधा के लिए रखे गए हैं।
होम पेज पर ही, सब्सक्राइबर्स इसमें प्रदान की गई सरल, ग्राफिक्स के माध्यम से समझने योग्य जानकारी में योजना के रिटर्न को देख सकते हैं।
एनपीएस और एपीवाई दोनों के लिए विकल्प सूची के प्रारूप को 6 सरल श्रेणियों जैसे सुविधाएँ और लाभ, ऑनलाइन सेवाएँ, रिटर्न और चार्ट, एनपीएस कैलकुलेटर, शिकायतें और निकास में व्यवस्थित और मानकीकृत किया गया है।
ऑनलाइन सेवाओं के अंतर्गत अपने पीआरएएन, जन्मतिथि और ओटीपी को प्रमाणित करके सब्सक्राइबर्स अपने संबंधित सीआरए के साथ अपनी एनपीएस होल्डिंग्स भी देख सकते हैं।
एनपीएस प्रारूप के दृष्टिकोण में सुधार किया गया है और मध्यस्थ के सभी विवरण, उनके कार्यों, संपर्क विवरण आदि सहित, ग्राहकों को एक क्लिक पर उपलब्ध कराए गए हैं।
वेबसाइट हिंदी में भी उपलब्ध कराई गई है।
एनपीएस ट्रस्ट अपने हितधारकों को सर्वोत्तम अनुभव प्रदान करने के लिए अपनी सेवाओं और डिजिटल पहलों का और विस्तार के लिए प्रतिबद्ध है।
गृह मंत्रालय
भारत से अंतरराष्ट्रीय हवाई यात्रा पर प्रतिबंध हटने तक ओसीआई कार्डधारकों के लिए निलंबित रहेगी कई बार प्रविष्टि के अधिकार वाली जीवन पर्यंत वीजा सुविधा
 ने एक आदेश में कहा कि प्रवासी भारतीय यानी ओवरसीज सिटीजन ऑफ इंडिया  कार्डधारकों के रूप में पंजीकृत लोगों को किसी भी उद्देश्य से कई प्रविष्टि के अधिकार वाली जीवन पर्यंत अवधि वाली वीजा सुविधा का निलंबन आगे भी जारी रहेगा, जब तक भारत सरकार भारत से आने या जाने वाले यात्रियों से अंतरराष्ट्रीय हवाई यात्रा पर प्रतिबंध हटा नहीं लेती है।
इस अवधि के दौरान अपरिहार्य कारणों से भारत के लिए यात्रा करने के इच्छुक ओसीआई कार्ड धारक किसी भी विदेशी नागरिक को भारतीय मिशन के साथ संपर्क में रहना होगा। इसके अलावा, भारत में पहले से रह रहे ओसीआई कार्ड धारक लोगों के मामले में ओसीआई कार्ड तब तक वैध बना रहेगा, जितने समय तक वह भारत में रुकते हैं।
आधिकारिक आदेश देखने के लिए यहां क्लिक करें
कोयला मंत्रालय
कोल इंडिया लिमिटेड ने 30 खनित क्षेत्रों को ईको-टूरिज्म स्थलों में परिवर्तित किया
1610 हेक्टेयर तक हरित आवरण का विस्तार
कोल इंडिया लिमिटेड  अपनी परित्यक्त खदानों को इको-पार्क में बदलने की प्रक्रिया में है, जो इको-टूरिज्म के स्थलों के रूप में लोकप्रिय हो गए हैं। ये इको-पार्क और पर्यटन स्थल स्थानीय लोगों के लिए आजीविका का स्रोत भी साबित हो रहे हैं। ऐसे तीस इको-पार्क पहले से ही लोगों को निरंतर आकर्षित कर रहे हैं तथा सीआईएल के खनन क्षेत्रों में और अधिक संख्या में इको पार्क एवं इको-पुनर्स्थापना स्थलों के निर्माण की योजनाएं चल रही हैं।
कोयला खदान पर्यटन को और बढ़ावा देने वाले कुछ लोकप्रिय स्थलों में गुंजनपार्क, ईसीएल; गोकुल इको-कल्चरल पार्क, बीसीसीएल; केनपारा इको-टूरिज्म साइट एवं अनन्या वाटिका, एसईसीएल; कृष्णाशिला इको रेस्टोरेशन साइट एवं मुदवानी इको-पार्क, एनसीएल; अनंत मेडिसिनल पार्क, एमसीएल; बाल गंगाधर तिलक इको पार्क, डब्ल्यूसीएल और चंद्रशेखर आज़ाद इको पार्क, सीसीएल शामिल हैं।
छत्तीसगढ़ के सूरजपुर जिले में एसईसीएल द्वारा विकसित केनापारा ईको-टूरिज्म साइट पर एक आगंतुक ने कहा, “कोई भी यह सोच नहीं सकता था कि एक परित्यक्त खनित भूमि को एक आकर्षक पर्यटन स्थल में रूपांतरित भी किया जा सकता है। हम नौका विहार, आस-पास की हरियाली के साथ खूबसूरत जलाशय और एक तैरते रेस्तरां में दोपहर के भोजन का आनंद ले रहे हैं।” आगंतुक ने कहा, “केनपारा में पर्यटन की अपार संभावनाएं हैं और यह जनजातीय लोगों के लिए आय का एक अच्छा स्रोत भी है।"
एसईसीएल द्वारा केनपारा में बिश्रामपुर ओसी खदान के परित्यक्त खदान संख्या 6 में विकसित जल क्रीड़ा केन्द्र और तैरता रेस्तरां
इसी तरह, मध्य प्रदेश के सिंगरौली के जयंत इलाके में एनसीएल द्वारा हाल ही में विकसित किए गए मुदवानी इको-पार्क में लैंडस्केप वाटर फ्रंट और रास्ते हैं। एक आगंतुक ने कहा, “सिंगरौली जैसे दूरदराज के एक स्थान में, जहां देखने लायक बहुत कुछ नहीं है, मुदवानी इको-पार्क अपने सुंदर परिदृश्य और मनोरंजन की अन्य सुविधाओं के कारण आगंतुकों की संख्या में वृद्धि का साक्षी बन रहा है।”
मध्य प्रदेश के सिंगरौली के जयंत इलाके में एनसीएल द्वारा विकसित मुदवानी इको-पार्क
उपरोक्त के अलावा, 2022-23 के दौरान, सीआईएल ने पहले ही अपने हरित आवरण को 1610 हेक्टेयर तक विस्तारित करके 1510 हेक्टेयर के अपने वार्षिक वृक्षारोपण लक्ष्य को पार कर लिया है। कंपनी ने चालू वित्त वर्ष में 30 लाख से अधिक पौधे लगाए हैं। वित्त वर्ष 22 तक अपने पिछले पांच वित्तीय वर्षों में, खनन पट्टा क्षेत्र के अंदर 4392 हेक्टेयर हरियाली ने 2.2 एलटी/वर्ष की कार्बन सिंक क्षमता पैदा की है।
सीआईएल अपनी विभिन्न खदानों में सीड बॉल प्लांटेशन, ड्रोन के माध्यम से सीड कास्टिंग और मियावाकी प्लांटेशन जैसी नई तकनीकों का भी उपयोग कर रही है। खनन किए गए क्षेत्र, क्षमता से अधिक बोझ वाले कचरे के स्थान आदि के सक्रिय खनन क्षेत्रों से अलग होते ही उनका तत्काल रूप से जीर्णोद्धार किया जाता है। केन्द्र और राज्य सहायता प्राप्त विशेषज्ञ एजेंसियों के परामर्श से जैविक सुधार के लिए विभिन्न प्रजातियों का चयन किया जाता है। रिमोट सेंसिंग के माध्यम से भूमि के जीर्णोद्धार और फिर से उपयोग लायक बनाने के कार्यों की निगरानी की जा रही है और अब तक लगभग 33 प्रतिशत क्षेत्र हरित आवरण के अंतर्गत आ चुका है।